# River Viiperi

River Viiperi (Eivissa, 4 d'agost de 1991) és un model hispanofinès.

## Trajectòria

Nascut a l'illa d'Eivissa de mare finesa i pare espanyol, amb 4 anys es va mudar a Finlàndia. Després va viure a les Canàries un any i a Madrid un temps més.
Frustrat amb els estudis i sense haver acabat la secundària, a 19 anys, va començar a fer campanyes publicitàries i es va tornar famós de seguida, cosa que el va dur a treballar amb marques de prestigi internacional com ara Ralph Lauren, Bershka, Versace, i H&M. L'any següent, el 2010, va fer el salt a la passarel·la inaugurant la gala de Calvin Klein. Al llarg dels anys, ha desfilat també per a Dolce & Gabbana, Armani, Moschino i altres cases de moda destacades.
L'any següent de debutar en la indústria, va esmentar els futbolistes David Beckham i Cristiano Ronaldo com a figures de referència. Més tard, el 2013, va fer públic el seu desig de fer cinema.

## Vida personal

El seu pare, Rafael Canomanuel, és un agent immobiliari madrileny i la seva mare, Riitta Viperi, una exmodel finesa. Té una germana gran anomenada Luna. Gràcies a la seva genealogia, parla tres idiomes amb fluïdesa: castellà, finès i anglès.
Per la seva feina, ha viscut en diferents moments a les ciutats de Londres, Milà i Nova York. En homenatge a sa mare, que és qui el va ajudar a emprendre el camí del modelatge, des de l'inici de la seva carrera es fa dir pel segon cognom.
Malgrat que d'infant practicava futbol, pàdel, natació i arts marcials, actualment es dedica exclusivament a la natació i a entrenar al gimnàs.
Va sortir amb la socialité Paris Hilton des del setembre del 2012 fins al juliol del 2014.
El 2018, va fer-se oficial que sortia amb la model catalana Jessica Goicoechea i, a més, li feia de mànager. Amb tot, el març del 2020 va ser detingut pels Mossos d'Esquadra en un cas de presumpta violència de gènere. Ella va tallar el vincle amb ell, el va denunciar a les autoritats espanyoles i més tard va anunciar públicament que havia estat una situació reiterada i que havia estat una de les pitjors etapes de la seva vida. Tot seguit, Viiperi va desmentir aquesta acusació vehementment.

## Referències

* 1 2 3 4 Q, Edo. «River Viiperi, supermodel» (en anglès). Covermen Mag, febrer 2010. Arxivat de l'original el 27 març 2016. [Consulta: 7 febrer 2023].
* 1 2 «Paris Hilton, en Barcelona para ver desfilar a su novio, el modelo español River Viiperi» (en castellà). semana.es, 29-01-2013. Arxivat de l'original el 7 de febrer 2023. [Consulta: 7 febrer 2023].
* ↑ «Paris Hilton: Boyfriend River Viiperi Is The Most 'Beautiful' Man The Heiress Has Ever Seen» (en anglès). KpopStarz, 24-10-2013. [Consulta: 7 febrer 2023].
* ↑ «River Viiperi» (en anglès). Models.com. Arxivat de l'original el 12 juliol 2016. [Consulta: 7 febrer 2023].
* ↑ «Entrevista exclusiva con River Viiperi, mejor modelo masculino de 2010» (en castellà). ¡Hola!, 14-01-2011. [Consulta: 7 febrer 2023].
* ↑ Canomanuel, Rafael. Gods : la isla de los dioses. 1. ed. en español. [Montevideo, Uruguay]: Libros en Red, 2001. ISBN 987-1022-19-0.
* ↑ «Meet Model River Viiperi, The Beefcake Who Loves Cheesecake» (en anglès). Yahoo Life, 23-06-2015. [Consulta: 7 febrer 2023].
* 1 2 «River Viiperi, el español que enamoró a Paris Hilton» (en castellà). Información, 31-12-2012. [Consulta: 7 febrer 2023].
* ↑ «Riitta Viiperi paljastaa miniäkokelaansa Paris Hiltonin olevan ujo» (en finès). Ilta-Sanomat, 20-02-2013. Arxivat de l'original el 1 agost 2016. [Consulta: 7 febrer 2023].
* ↑ kperri. «Paris Hilton hits Hawaii with new boyfriend» (en anglès). Yahoo Entertainment, 25-09-2012. [Consulta: 7 febrer 2023].
* ↑ Lara, Maria Mercedes. «Paris Hilton Makes Out With a Guy Who Is Not River Viiperi» (en anglès). PopSugar, 28-07-2014. Arxivat de l'original el 3 agost 2021. [Consulta: 7 febrer 2023].
* ↑ «El influencer River Viiperi, detenido por agredir a su pareja, Jessica Goicoechea» (en castellà). La Guía GO!, 30-03-2020. [Consulta: 4 febrer 2023].
* ↑ «Jessica Goicoechea rompe su silencio sobre el supuesto maltrato recibido» (en castellà). Okdiario, 15-01-2021. [Consulta: 4 febrer 2023].
* ↑ «Las primeras palabras de River Viiperi tras su detención» (en castellà). Mundo Deportivo, 02-04-2020. [Consulta: 7 febrer 2023].